gl es gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl en gl en ca pt gl gl gl en pt gl es
Barreiros aproveita a plataforma virtual de FITUR para establecer contactos profesionais – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Barreiros aproveita a plataforma virtual de FITUR para establecer contactos profesionais
junio 29, 2022enero 19, 2022 por Turismo_Barreiros
19 de xaneiro de 2022.
O Concello de Barreiros vén de enviar, fai uns días, material promocional turístico sobre o municipio para ter a disposición de profesionais e visitantes no stand de Turismo de Galicia en FITUR co fin de contribuír á mellora do posicionamento deste destino local. Así, achegouse un lote tanto cos folletos turísticos editados recentemente pola Asociación de Hostelería de Barreiros coma cos mapas municipais editados polo Concello.
No tocante á asistencia a esta Feira Internacional de Turismo que se celebra do 19 ao 23 de xaneiro, este ano decidiuse non asistir presencialmente debido á situación epidemiolóxica actual. Se ben, o Concello está presente a través da plataforma virtual Fitur Live Connect, co obxectivo de establecer contactos profesionais cos diferentes expositores ao longo dun período de tempo que vai máis aló da celebración da propia feira. Deste xeito, estase a convidar a varios touroperadores especializados que operan en Galicia no eido das viaxes organizadas, grupais ou non, a establecer reunións en liña co fin de presentarlles o noso destino.
Elixiuse aqueles que xa dispoñen de circuítos organizados na Mariña Lucense e no Camiño de Santiago, co obxectivo de que nos coñezan mellor como destino e as posibilidades que ofrece Barreiros. Para isto estase ultimando un novo folleto-guía turístico no que se presentan as diferentes propostas de visita, así como a oferta aloxativa, de restauración e de ocio. Como complemento, presentaráselles o novo vídeo turístico “Barreiros queda en ti” que viu a luz o verán pasado.
Dende o Concello, agardan seguir dando pasos para incrementar o seu posicionamento como destino turístico na Mariña Lucense e en Galicia.
Ruta xeolóxica Litoral de Barreiros
Centro Sociocultural, Rúa Vila, 78 bis.
De luns a venres de 10:00h a 13:30h.